**Informasjon om innføringa av mobilfri skole Gosen skole**

Gosen skole innfører mobilfri skole fra og med 1. august 2023.

Mobiltelefoner skal kun brukes når lærer, miljøarbeider eller ledelse gir tillatelse til det.  Mobilhotellet er en god oppbevaringsplass for mobilene.  Det er et låsbart skap, som lærere/miljøarbeider har nøkler til. Saken er behandlet i elevrådet, i klassene, personalet, FAU og SU. I elevrådet har dette vært tema på flere møter over lengre tid.

Teksten under inneholder følgende punkt:

1. *Bakgrunn for saken*
2. *Hva sier Opplæringsloven?*
3. *Hvordan gjennomfører Gosen skole dette?*
4. *Elevtiltak for å øke aktiviteten og lage nye og gode sosiale arenaer*
5. *Hva ønsker vi fra foresatte?*

1. **Bakgrunn for sak**

Mobiltelefoner er en naturlig eiendel for de aller fleste elevene i dag. De har tilgang på bussbilletter, kantinebetaling, dokumenter knyttet til skolearbeid, de kan bruke mobilen når de eks. skal dokumentere forsøk i naturfag og arbeider i kunst og håndverk. Samtidig har det vært en utvikling der mobiltlf blir en større og større distraksjon i hverdagen, og forstyrrer elevene i timer og de kan «forsvinne» inn i den i friminuttene.  Elevene selv har uttalt at de er redd for å bli filmet, og at det skal legges ut på sosiale medier. Sosialplattformer slik som Snapchat har blitt en stor utfordring for elevene når det gjelder mobbing og trakassering. Elevene har etter høring skissert at det fremste argumentet for å begrense mobilbruk på skolen, er for å skape trygghet i elevmiljøer, økt oppmerksomhet i timer og sosialisering.

1. **Hva sier Opplæringslova?**

Opplæringslova § 9a-10 sier at alle skoler skal ha et ordensreglement, og videre hva som kan stå i dette reglementet.

**§ 9 A-10.*Ordensreglement***

*Kommunen skal gi forskrift om ordensreglement for den enkelte grunnskole, og fylkeskommunen skal gi forskrift om ordensreglement for den enkelte vidaregåande skole.*

*Reglementet skal gi reglar om rettane og pliktene til elevane så langt dei ikkje er fastsette i lov eller på annan måte. Reglementet skal innehalde reglar om orden og oppførsel, om kva tiltak som kan nyttast mot elevar som bryt reglementet, og om korleis slike saker skal behandlast.*

*Skolen kan berre nytte tiltak som er fastsette i ordensreglementet. Tiltaka skal ikkje innebere fysisk refsing eller anna krenkjande behandling. Før det blir teke avgjerd om tiltak, har eleven rett til å forklare seg munnleg for den som skal ta avgjerda.*

*Ordensreglementet skal gjerast kjent for elevane og foreldra. Kravet i*[*forvaltningsloven § 38*](https://lovdata.no/lov/1967-02-10/%C2%A738)*første ledd bokstav c om kunngjering i Norsk Lovtidend gjeld ikkje.*

| 0 | Føyd til med lov [20 des 2002 nr. 112](https://lovdata.no/LTI/lov/2002-12-20-112) (ikr. 1 apr 2003 iflg. [res. 20 des 2002 nr. 1735](https://lovdata.no/LTI/forskrift/2002-12-20-1735)), endra med lover [21 juni 2013 nr. 98](https://lovdata.no/LTI/lov/2013-06-21-98) (ikr. 1 aug 2013 iflg. [res. 21 juni 2013 nr. 685](https://lovdata.no/LTI/forskrift/2013-06-21-685)), tidlegare § 9a-9, [9 juni 2017 nr. 38](https://lovdata.no/LTI/lov/2017-06-09-38) (ikr. 1 aug 2017 iflg. [res. 9 juni 2017 nr. 711](https://lovdata.no/LTI/forskrift/2017-06-09-711)). |
| --- | --- |

UDIR Utdanningsdirektorateet sier at skolene kan regulere mobilbruken i ordensreglementet.

Les mer her: [Mobilbruk og ordensreglement (udir.no)](https://www.udir.no/regelverkstolkninger/opplaring/Laringsmiljo/Mobilbruk-pa-skolen/)

**Gosen skoles ordensreglement (utdrag)**

MOBIL- OG INTERNETTBRUK VED GOSEN SKOLE

● NY pr juni 2023 Mobiltelefoner, smartklokker og lignende må ikke forstyrre læringsarbeidet. Elevene skal levere inn sine mobiltelefoner i mobilhotell når de kommer om morgenen. Disse hentes ut ved skoledagens slutt. Elevene ved Gosen skole kan bruke private mobiltelefoner, smartklokker og lignende, når lærere eller andre ansatte tillater dette. Det skal skje unntaksvis.

● Elevene skal vise nettvett med tanke på eget og andres personvern.

1. **Hvordan gjennomfører gosen skole tiltaket?**
* Gosen skole bruker mobilhotell som henger i alle klasserom, som er en god oppbevaringsplass for mobilene.
* Har de kroppsøving vil lærer samle tlf. inn i gymsalen.
* Hvis mobilen skal brukes i timene vil lærer/miljøarbeider gi beskjed om dette.
* Mobilen skal ikke brukes inne på skolen, uten tillatelse, Dette gjelder alle områder. Ref. trygghetsmessige forhold i pkt. 1 og pkt 3.
* Gitt at elevene bryter dette, og bruker mobilen på arenaer der de ikke har lov, vil skolen gjøre følgende:
	+ Inndra mobilen, og den leveres ut etter skoledagen er ferdig.
	+ Eleven må ha en samtale med sin lærere om forholdet
1. **Elevtiltak for å øke aktiviteten og lage nye og gode sosiale arenaer**

Gosen skole har satt av midler i budsjettet, for å fremme et trygt, godt og levende elevmiljø. Tiltak vil være innkjøp av flere spill, oppgradering av kantinen og baller//utstyr.  Vi har åpen speilsal med dans og aktiviteter, åpen gymsal og mulighet for å bruke musikkrommet i friminuttene. Biblioteket er åpent, slik at de kan lese, snakke og spille spill.

1. **Hva ønsker vi fra foresatte?**
* Ha en prat med deres ungdom om dette skrivet og hva det vil betyr for dem
* Bidra til at dette innføres og implementeres på skolen vår på beste måte
* Ta kontakt hvis du lurer på noe.

Kontaktperson: Anne-Marthe N. Basso rektor

Mvh

Anne-Marthe N. Basso

Rektor Gosen skole